钦定古今图书集成/明伦汇编/闺媛典/第063卷 > 徐莲姑
## 钦定古今图书集成/明伦汇编/闺媛典/第063卷 > 徐莲姑

按《衢州府志》：“徐莲姑，灵山乡徐娄记女年十四，许配
方氏子锺。锺行不检，为其父斥逐，流落于外几十年，
相传已死，女询知，即去铅华，誓不再嫁。父母欲夺其
志，女涕泣不可。父母令所亲女兄弟劝之再三，坚执
不回，请归方氏，筑室以居。越岁，有诸生杜谦求为配，
父母悦而强之，女断发持刀，以示女伴，令谕其亲，他”
日复给府帖，假公吏胁之，女毁其帖，度终不免，乃沐
浴更衣，从容自缢于室。家人斧其门救之，环守勿去，
女婉辞绐之就寝，须臾仍缢死，时年二十八。嘉靖间，
诏旌其“贞烈，春秋祭祀。”